open-index/open-wikipedia-markdown huggingface dataset:
Kovači (Sarajevo)

**Kovači** je naselje u Sarajevu, smješteno na desnoj obali Miljacke između Baščaršije i Vratnika.

Naselje Kovači administrativno pripada sarajevskoj općini Stari Grad.

U naselju Kovači se nalazi Šehidsko mezarje Kovači gdje su sahranjeni borci Armije BiH poginuli u ratu u Bosni i Hercegovini. U istom groblju je sahranjen i prvi predsjednik Bosne i Hercegovine Alija Izetbegović.

## Vanjski linkovi 
* Fotografije naselja Kovači na flickr.com

Kategorija:Stari Grad (Sarajevo)
Kategorija:Naselja u Sarajevu
Šehidsko mezarje Kovači

mini|300px|Pogled na groblje
**Šehidsko mezarje Kovači** je groblje koje se nalazi u sarajevskom naselju Kovači.

U ovom groblju su sahranjeni borci Armije BiH, poginuli u ratu u Bosni i Hercegovini, kao i prvi predsjednik Bosne i Hercegovine Alija Izetbegović.

U sklopu ovog groblja u izgradnji je i Šehidski spomen centar Kovači. Radi se o izgradnji muntimedijalne dvorane, amfiteatra te zida sjećanja na kojem će se nalaziti imena svih šehida/poginulih boraca iz rata 1992-1995.

## Reference 
Kategorija:Groblja u Sarajevu
Kategorija:Stari Grad (Sarajevo)
Sarajevsko polje

**Sarajevsko polje** se nalazi u unutargorskoj depresiji, okruženoj planinama Bjelašnicom i Igmanom na jugozapadu, Trebevićem na jugoistoku i srednjim planinama i međudolinskim rtovima na sjeveru i sjeverozapadu.

Prosječna nadmorska visina Sarajevskog polja je oko 500 mmv. Najmanja nadmorska visina je na prostoru sarajevskog naselja Reljevo, dok se prema jugoistoku nadmorska visina povećava.

Najzapadnija tačka polja je na 18 16' istočne geografske dužine, što odgovara položaju naselja Blažuj. Krajnja istočna je na 18 27' istočne geografske dužine (Bentbaša), a najsjevernija tačka je u naselju Reljevo na 43 53' sjeverne geografske širine. Najjužnija tačka se nalazi južno od naselja Vojkovića na 43 47' sjeverne geografske širine.

Prema geološkim i geomorfološkim karakteristikama, ovaj prostor karakterišu dvije cjeline i to planinski obod i zaravnjena depresija sa Sarajevskim poljem.

Sa svih strana Sarajevsko polje je oivičeno brdima, nekim vrlo strmim, bez naselja, i drugih blagih strana, na kojima je veći broj sela. Ova brda su većinom ogranci obližnjih planina Bjelašnice i Jahorine. Od mjesta gdje rijeka Željeznica silazi u Sarajevsko polje pa do doline rijeke Zujevine.

Sa južne i zapadne strane, Sarajevsko polje graniči sa planinom Igman, ogrankom Bjelašnice koja se odmah za leđima Igmana uzdiže do visine od 2067 m. Greben Igmana se pruža od doline rijeke Željeznice do vrela Bosne u pravcu od jugoistoka ka sjeverozapadu, a od vrela Bosne ide pravo na sjever do doline rijeke Zujevine, odakle opet ide na sjeverozapad.

Najviši vrh Igmana je visok 1505 mnv i nad poljem se uzdiže vrlo naglo, te je vrlo strm, zbog čega na njemu uglavnom nema naselja, što je jedini slučaj kod brda koje oivičavaju polje. Sav je obrastao šumom, pri dnu bjelogoricom, još malenom. Što se više penje uz planinu sve više preoblađuje crnogorica, tako da se na vrhu i dublje u planini među omorikama i jelama rijetko nađe po koji stari javor ili bukva. Šuma je velika i stara, a rijedak je go krš.

Sarajevsko polje administrativno je podijeljeno između bosanskohercegovačkih entiteta Federacija BiH (Grad Sarajevo i Kanton Sarajevo), i Republika Srpska (Istočno Sarajevo).

Kategorija:Sarajevo
Viktor Ivančić

**Viktor Ivančić** je hrvatski novinar i pisac.

## Biografija
Rođen je 8. oktobra 1960. u Sarajevu, NR Bosna i Hercegovina.

Ivančić je jedan od osnivača kultnog splitskog sedmičnika Feral Tribune.

Objavljuje za brojne medije i portale, između ostalog za bosanskohercegovačke BH Dane i hrvatske Novosti.

## Viva Ludež 
Viktor Ivančić se u javnosti pojavio 1980-ih kao član grupe "VIVA LUDEŽ", kada objavljuje svoje tekstove u "Omladinskoj Iskri", "Slobodnoj Dalmaciji", "Nedjeljnoj Dalmaciji". To je u osnovi bila baza budućeg Feral Tribunea, popularnog satiričnog, političkog sedmičnika koji pokreće zajedno sa Borisom Dežulovićem i Predragom Lucićem.

## Robi K. 
Ivančić u Feralu stvara virtualni lik kolumniste Robija K. (IIIa). U svojoj kolumni "Bilježnica Robija K. (IIIa)" kroz oči učenika osnovne škole daje satirične komentare o važnim društvenim i političkim dešavanjima. Neke od priča su završile u istoimenoj knjizi.

## Bibliografija 
* Točka na U (Biblioteka Feral Tribune d.o.o., Zagreb 2000)
* Bilježnica Robija K. (Feral Tribune d.o.o., Split, 2001)
* Vita activa (Kultura i rasvjeta d.o.o., Split 2005)

## Vanjski linkovi 
*Bilježnica Robija K.

## Reference
Kategorija:Rođeni 1960.
Kategorija:Biografije, Sarajevo
Kategorija:Bosanskohercegovački novinari
Kategorija:Hrvatski novinari
Kategorija:Potpisnici Deklaracije o zajedničkom jeziku
Kategorija:Živi ljudi
Turbe sedam braće

mini|desno|200px|Turbe sedam braće, Bistrik, Sarajevo
**Turbe sedam braće** je jedilerska tekija u Sarajevu, Bosna i Hercegovina.

Jedilersku tekiju, nakšibendijskog reda, je 1879. godine osnovao Sejfulah Iblizović. U početku je bila samo prostorija za čuvara turbeta sedam braće koju je sa turbetom podigao Sulejman-paša Skopljak oko 1815. godine.

Tradicija kaže da je tu sahranjen neki šejh koji je došao sa sultanom Fatihom. Kasnije su tu sahranjena dva derviša osumnjičena i nevino pogubljena povodom krađe novca iz pašinih Saraja 1494. godine, a zatim i četiri kapetana koje je Mustafa-paša Dalbatan dao pogubiti što nisu bili pravovremeno obavijestili za najezdu vojske Princa Eugena Savojskog na Sarajevo 1697. godine.

## Reference
Kategorija:Građevine u Sarajevu
Kategorija:Tekije u Sarajevu
Kategorija:Stari Grad (Sarajevo)
Kategorija:Turbeta u Sarajevu
Zapadna Morava

mini
**Zapadna Morava** je rijeka u Srbiji.

Dužina rijeke Zapadna Morava je 184 kilometara, i zajedno sa Južnom Moravom čini Veliku Moravu.

U Zapadnu Moravu se uliva ukupno 85 pritoka. Rijeka je nekada bila duža (319&nbsp;km), ali zbog regulacije toka je skraćena. Sliv Zapadne Morave iznosi 15.849&nbsp;km2 (42,3 % cijelog sliva Velike Morave), pripada Crnomorskom slivu, a sama rijeka nije plovna.

Zapadna Morava nastaje u polju Tašti, istočno od Požege od Golijske Moravice i Đetinje. U ovom polju se u Đetinju s lijeve strane ulijeva Skrapež, ali na manje od jednog kilometra od ušća Skrapeža, Đetinja se sreće sa Golijskom Moravicom, čineći Zapadnu Moravu. Zbog blizine ušća Đetinje, Skrapeža i Golijske Moravice, neki izvori smatraju sve tri rijeke direktnim krakovima Zapadne Morave, ali pošto je Golijska Moravica 23&nbsp;km duža, ona se smatra glavnim krakom. Mjerena od izvora Golijske Moravice, Zapadna Morava je dugačka 308&nbsp;km dok je dužina same Zapadne Morave 184&nbsp;km.

Kategorija:Rijeke u Srbiji
Južna Morava

**Južna Morava** je rijeka na Kosovu i u Srbiji.

## Tok 
Nastaje spajanjem Binačke Morave s Preševskom Moravicom kod Bujanovca.

Sljedećih 246 km teče uglavnom smjerom jug-sjever do centralne Srbije, gdje se, kod Stalaća, susreće sa Zapadnom Moravom i tvori Veliku Moravu.

## Literatura 
* *Mala Prosvetina enciklopedija*, treće izdanje, "Prosveta", 1985; 
* Jovan Đ. Marković, *Enciklopedijski geografski leksikon Jugoslavije*, "Svjetlost", Sarajevo, 1990; 

## Vanjski linkovi 
* http://revirisrbije.com/?p=5808

Kategorija:Rijeke na Kosovu
Kategorija:Rijeke u Srbiji
Kategorija:Crnomorski sliv
Stalać

**Stalać** je naselje u Srbiji, administrativno pripada opštini Ćićevac u Rasinskom okrugu.

## Geografija
Smješten je na obali rijeke Južna Morava, na putu za grad Kruševac, devet kilometara jugozapadno od 171. kilometra auto-puta Beograd - Niš.

## Historija
U neposrednoj blizini naselja, oko 2,5 kilometara južno od mjesta gdje se spajaju Zapadna i Južna Morava, nalazi se srednjovjekovni grad Stalać, jedan od najvećih utvrđenih gradova u Srbiji. Postavljen je na vrhu sedlastog uzvišenja koje dominira širokom okolinom. Grad je kontrolisao prilaze dolinom rijeka, ali je istovremeno imao funkciju odbrane prilaza srednjovekovnoj prijestonici Srbije, gradu Kruševac.

## Stanovništvo
Prema popisu iz 2002. Stalać ima 1,828 stanovnika.

## Reference
Kategorija:Naselja u Ćićevcu
Kategorija:Naselja u Srbiji
Rasinski upravni okrug

**Rasinski okrug** je upravno područje u Srbiji. Nalazi se u regiji Centralna Srbija.

## Općine
Sjedište okruga je u gradu Kruševcu.

*Grad Kruševac gradsko naselje Kruševac
*Općina Varvarin gradsko naselje Varvarin
*Općina Trstenik gradsko naselje Trstenik
*Općina Ćićevac gradsko naselje Ćićevac
*Općina Aleksandrovac gradsko naselje Aleksandrovac
*Općina Brus gradsko naselje Brus

## Stanovništvo
Rasinski okrug ima ukupno 296,690 stanovnika.

## Reference
## Vanjski linkovi
*Službeni sajt

Kategorija:Okruzi Srbije
*
Vinko Puljić

mini|Vinko Puljić
**Vinko Puljić** (rođen 8. septembra 1945) je bosanskohercegovački svećenik i teolog, sebe deklarira sinom hrvatskog naroda, vrhbosanski nadbiskup i kardinal Katoličke crkve.

## Biografija
Rođen je 8. septembra 1945. godine u Banjoj Luci, SR Bosna i Hercegovina, Jugoslavija.

Za svećenika je zaređen 29. juna 1970. godine u Đakovu, Hrvatska. Papa Ivan Pavao II je 19. novembra 1990. godine, imenovao Vinka Puljića za vrhbosanskog nadbiskupa. Kardinalom ga je proglasio 26. novembra 1994. godine.

Vinko Puljić je učestvovao na konklavama 2005. godine kao jedan od kardinala izbornika, kada je za nasljednika Pape Ivana Pavla II izabran Benedikt XVI te 2013. godine kad je za novog rimskog biskupa, papu izabran papa Franjo.

Puljić je od 1995. do marta 2002. bio predsjednik Biskupske konferencije Bosne i Hercegovine.

## Vanjski linkovi
* "Na Tuđmanovom putu", Miljenko Jergović

Kategorija:Rođeni 1945.
Kategorija:Biografije, Banja Luka
Kategorija:Bosanskohercegovački nadbiskupi
Kategorija:Bosanskohercegovački kardinali
Kategorija:Bosanskohercegovački teolozi
Kategorija:Rimokatolički kardinali
Kategorija:Vrhbosanski nadbiskupi
Kategorija:Živi ljudi
Spolni organi

mini|Ženski i muški spolni organi
**Spolni organi** su dijelovi anatomije čovjeka i drugih živih bića koji su uključeni i koji se koriste pri razmnožavanju i time sačinjavaju reproduktivni sistem kompleksnih organizama:
Termin genitalije se koristi za vanjski, vidljivi dio spolnih organa: penis i mošnje kod muškaraca, velike, male usne i klitoris u žena. Svi ostali označavaju se kao **sekundarni spolni organi** i pripadajuće **sekundarne spolne oznake**, podeljene na **vanjske spolne organe** – **genitalije** ili **genitale**, vidljive pri rođenju u oba spola – i **unutrašnje spolne organe**. Cvjetovi cvjetnica proizvode polen i jajne ćelije,  ali sami spolni organi nalaze se unutar gametofita u polenu i ovulama. Crnogorične biljke takođe proizvode svoje  reproduktivne strukture unutar gametofita sadržane u šišarkama i polenu. Šišarke i polen nisu sami seksualni organi. 
## Terminologija
**Primarni spolni organi** su gonade, spolni organi, tačnije testisi u mužjaka ili jajnici u ženki. Kao primarni spolni organi, gonade stvaraju reproduktivne gamete koji sadrže nasljedne molekule DNK. Oni također proizvode većinu primarnih hormona koji utiču na seksualni razvoj, te reguliraju druge spolne organe i seksualno diferencirano ponašanje.
**Sekundarni spolni organi** odnose se na ostatak reproduktivnog sistema, bilo da je unutrašnji ili vanjski. Latinski izraz "genitalije", ponekad skraćen kao "genitali", koristi se za opisivanje spoljašnjih spolnih organa: kod muških sisara, penis i skrotum; a kod ženki sisara vulva i njeni organi.

Općenito u zoologiji, s obzirom na veliku raznolikost organa, fiziologija ponašanja uključenih u kopulaciju, muški genitalije su strože definirane kao "sve muške strukture koje se umeću u ženku ili koje se drže u blizini njenog gonopora tokom prenosa sperme "; ženske genitalije definiraju se kao "oni dijelovi ženskog reproduktivnog trakta koji ostvaruju izravan kontakt s muškim genitalijama ili muškim proizvodima (spermatozoidi, spermatofore)" tokom ili neposredno nakon kopulacije ".

## Sisari 
### Vanjski i unutrašnji organi 
Vidljivi dio genitalija sisavaca kod muškaraca sastoji se od skrotum i penis a kod žena se sastoji od vulva (labia, klitoris itd.) i vagina.

U placentnih sisara, ženke imaju dva genitalna otvora, vaginu i uretru, dok mužjaci imaju samo jedan, uretre.. Muške i ženske genitalije imaju mnogo nervnih završetaka, što rezultira ugodnim i vrlo osjetljivim dodirom. U većini ljudskih društava, posebno u konzervativnim, izlaganje genitalija smatra se javnom nepristojnošću.
Kod  sisara, spolni organi uključuju:

## Također pogledajte 
* Seksualnost
* Seks

## Reference 
## Dopunska literatura
*

## Vanjski linkovi
Kategorija:Anatomija
Kategorija:Muški reproduktivni sistem
Kategorija:Ženski reproduktivni sistem
SC Braga

**Sporting Clube de Braga** je  profesionalni nogometni klub iz Brage, Portugal. Takmiči se u Primeira Liga, prvom rangu portugalskog nogometa.

## Historija 
Klub je osnovan 19. januara 1921. godine. Prvobitno je bio poznat kao *Arsenal do Minho*. Nikada nije bio prvak Portugala. u sezoni 2009/10. osvaja drugo mjesto. Dva puta je bio pobjednik nacionalnog kupa. U sezoni 2010/11. je igrao finale Evropske lige protiv Porta. Poražen je sa 1-0.

## Uspjesi 
***Primeira Liga**
****Datoteka:Cup Finalist.png (1)**: 2009/10.
***Kup Portugala**
****Datoteka:Cup Winner.png (2)**: 1965/66, 2015/16.
***Superkup Portugala**
****Datoteka:Cup Finalist.png (3)**: 1982, 1998, 2016.
***UEFA Evropska liga**
****Datoteka:Cup Finalist.png (1)**: 2010/11.

## Reference 
## Vanjski linkovi 
* Službena stranica

Kategorija:Nogometni klubovi u Portugalu
Kategorija:Nogometni klubovi osnovani 1921.
Zvonimir Boban

**Zvonimir Boban** (rođen 8. oktobra 1968) bivši je hrvatski nogometaš, kapiten hrvatske nogometne reprezentacije. Igrao je u sredini terena, u dresu sa brojem 10. Uz Roberta Prosinečkog i Aljošu Asanovića, Boban je najbolji vezni igrač koga je Hrvatska ikad imala. 1987. nastupa na Svjetskom prvenstvu U-20 u Čileu, gdje osvaja zlato, a upravo je u finalu izveo posljednji penal koji je odlučio pobjednika. Dvostruki je dobitnik Državne nagrade za sport "Franjo Bučar" kao član reprezentacije (1998) i lično (2002).

## Klupska karijera 
* / Dinamo Zagreb (1985-1991)
*  AS Bari (1991-1992)
*  AC Milan (1992-2001)
*  Celta Vigo (2001-2002)

Većinu klupske karijere proveo je u AC Milanu, s kojim je 1994. osvojio UEFA-inu Ligu prvaka, te 4 naslova prvaka Italije. Zbog svog izuzetnog doprinosa u uspjesima AC Milana, proglašen je najboljim stranim igračem u historiji ovog kluba. Bobanovu veliku popularnost i nogometnu veličinu najbolje pokazuje veličanstveni, vjerovatno i najveći oproštaj od nogometa 7. oktobra 2002. na Maksimiru, kad je Boban okupio mnoge nogometne legende, a prepun stadion uzvikivao njegovo ime.

## Reprezentativna karijera 
Bio je član jugoslavenske, a kasnije i hrvatske nogometne reprezentacije, za koju je nastupio u 51 utakmici i postigao 12 golova.

Bio je i drugi najbolji igrač (iza Roberta Prosinečkog) juniorskog svjetskog nogometnog prvenstva u Čileu.

Vodio je "Vatrene" kao kapiten na EP u Engleskoj 1996. i do 3. mjesta na SP 1998. u Francuskoj.

## Zanimljivosti 
Nije prošao zahtjeve Hajdukovih skauta - nije im kao igrač puno obećavao i "imao je pretanke noge".

Hrvatski radijski sportski komentator Ivo Tomić u svojim ga je prijenosima nazivao "zagrebački nogometni ban Zvone Boban" (nakon što se krajem 1980-ih smjelo više govoriti o banu Jelačiću).

## Reference 
## Vanjski linkovi 
*
*
*
*
*
*Zvonimir Boban na calcio.com
*Zvonimir Boban na transfermarkt.it

Kategorija:Rođeni 1968.
Kategorija:Hrvatski nogometaši
Kategorija:Biografije, Imotski
Kategorija:Dobitnici Nagrade "Franjo Bučar"
Kategorija:Nogometaši Dinamo Zagreba
Kategorija:Nogometaši AC Milana
Kategorija:Nogometaši Barija
Kategorija:Nogometaši Celte Vigo
Kategorija:Igrači na Evropskom prvenstvu u nogometu 1996.
Kategorija:Igrači na Svjetskom prvenstvu u nogometu 1998.
Kategorija:Živi ljudi
Maccabi Petah Tikva FC

**Maccabi Petah Tikva FC** je izraelski nogometni klub sa sjedištem u gradu Petah Tikva. Dio je Maccabi sportskog udruženja i trenutno igra u izraelskoj Premier ligi.

## Historija 
Klub je osnovan 1912. od strane židovskih studenata iz Petah Tikve, koji su studirali u Osmanlijskom gradu Carigradu (mnogi od njih će kasnije služiti u osmanskoj vojsci tokom Prvog svjetskog rata), što ga čini drugim najstarijim židovskim nogometnim klubom u Izraelu nakon Maccabi Tel Aviva, koji je formiran 1906. godine.

## Stadion
Klub je igrao na Maccabi Petah Tikva terenu između 1926 i 1970. Danas igraju na Petah Tikva Municipal stadionu. Planiraju da se presele na novi Petah Tikva stadion u 2011.

## Poznati treneri 
*  Yossi Mizrahi (1999-1901), (2007)
*  Guy Luzon (2008)
* Roni Levi (2008-09)

## Uspjesi
***Izrael Državni kup**
** Pobjednici 1935, 1952
***Toto kup**
** Pobjednici 1994-95, 1999-00, 2003-04
** Druga liga Pobjednici 1990, 1991
***Haaretz turnir**
** Pobjednici 1940

## Vanjski linkovi 
*Službene web stranice 

Kategorija:Nogometni klubovi u Izraelu
Kategorija:Nogometni klubovi osnovani 1912.
Mile Stojić

**Mile Stojić** je bosanskohercegovački pjesnik, esejist i novinar.

## Biografija
Rođen je 21. januara 1955. godine u mjestu Dragićina, opština Čitluk,  Bosna i Hercegovina.

Školovao se u Ljubuškom, a slavistiku je studirao na Univerzitetu u Sarajevu. Radio je kao književni kritičar za brojne medije u bivšoj Jugoslaviji, a bio je i urednik dnevnog lista Oslobođenje. Od 1989] do 1992.  godine, Stojić je bio glavni urednik kulturnog časopisa "Odjek (magazin)" u Sarajevu. Supotpisnik je otvorenoga pisma petorice bosanskohercegovačkih i hrvatskih intelektualaca (Ivo Komšić, Miljenko Jergović, Ivan Lovrenović, Mile Stojić i Ivan Kordić) upućenog iz Sarajeva, 6. januara 1992, predsjedniku Hrvatske Franji Tuđmanu kao "odgovornomu za političko uništenje Bosne i Hercegovine".

Napušta Bosnu i Herzegovinu 1992. godine. Bio je urednik u političkom glasilu "Tjednik" u Zagrebu, a zatim radi kao predavač Južnoslavenske književnosti na Univerzitetu u Beču, nakon čega se vraća u Sarajevo gdje i danas živi i radi.

Svojim *britkim jezikom* komentariše dnevna dešavanja u nekolicini domaćih i regionalnih novina, magazina i internet portala.

Djela Mileta Stojića su u bivšoj Jugoslaviji više puta nagrađivana i prevođena na njemački, poljski, italijanski, engleski, mađarski i makedonski jezik, a pojedina izdanja su doživjela prijevode i na dvadeset svjetskih jezika.

"*Dominantna osjećanja u njegovoj lirici su žal i nostalgija, a naslov ovog reprezentativnog izbora iz njegove poezije ih efektno sažima. U svojim najboljim pjesmama Stojić vješto prepliće poeziju i svojevrstan angažman*"

## Bibliografija
*Lijer, jezik prašine, pjesme (Svjetlost, Sarajevo 1971, 1881)
*Umjetnost tame pjesme, (Veselin Masleša, Sarajevo 1987)
*Zemna svjetlost pjesme, (Veselin Masleša, Sarajevo 1988)
*Olovni jastuk pjesme, (Svjetlost, Sarajevo 1989)
*Južnost izbor pjesama, (Zadrugar, Sarajevo 1990)
*Iza spuštenih trepavica Antologija modernog hrvatskog pjesništva, (Svjetlost, Sarajevo 1991)
*Glasovi sarajevske noći Esej (Veselin Masleša – cijeli tiraž izgorio u štampariji u Mostaru, 1992)
*Liberto za sviralu i strojnicu pjesme, (Hrvatska sveučilišna naklada, Zagreb 1994)
*Publikacija bosanske ratne književnosti u Beču u njemačkoj verziji (*U bolu s ljutnjom 1995)
*Prognane elegije pjesme (Bosanska knjiga, Sarajevo, 1996)
*Jutro u Pompejima esej (Durieux, Zagreb, 1998)
*Prozor, Riječ. Bosanski alfabet zbirka eseja (Klagenfurt 2000)

## Nagrade
* **1978.** - Brankova nagrada;
* **2006.** - Nagrada "Kočićevo pero";
* **2009.** - Nagrada Društva pisaca Bosne i Hercegovine;

## Reference
Kategorija:Bosanskohercegovački pisci
Kategorija:Bosanskohercegovački novinari
Kategorija:Dobitnici Nagrade "Mak Dizdar"
Kategorija:Rođeni 1955.
Kategorija:Biografije, Čitluk
Kategorija:Dobitnici Brankove nagrade
Kategorija:Dobitnici Nagrade Društva pisaca Bosne i Hercegovine
Kategorija:Dobitnici Nagrade "Kočićevo pero"
Kategorija:Članovi P.E.N. Centra Bosne i Hercegovine
Kategorija:Živi ljudi
Predrag Lucić

**Predrag Lucić** (12. februar 1964 – 10. januar 2018) bio je hrvatski režiser, novinar i književnik.

## Biografija 
Rođen je 12. februara 1964. u Splitu (SFRJ), gdje je završio osnovnu i srednju školu. Pozorišnu i radijsku režiju studirao je na Fakultetu dramskih umetnosti. Režirao je u Beogradu, Splitu i Tuzli.

Na Splitskom ljetu 1987, napravio je festivalske novine *Summer Times*. Od januara 1985. sarađuje u *Feralu*, satiričnom podlistku *Nedjeljne Dalmacije*. Od 1988. je stalni autor *Ferala*, a od iste godine u *Omladinskoj iskri* piše kolumnu "Drugačije mlad", uređuje kulturnu rubriku i humoristički podlistak *Le Spizd*. U *Nedjeljnoj Dalmaciji* 1989. počinje raditi kao novinar-terenac, a s Viktorom Ivančićem i Borisom Dežulovićem proširuje *Feral* koji tada dobija svoje puno ime *Feral Tribune*. U jesen 1990. s *Feral Tribuneom* seli u *Slobodnu Dalmaciju*, gdje radi i kao ratni reporter.

U martu 1993. napušta *Slobodnu Dalmaciju* i sa grupom kolega pokreće dvosedmični satiričko-politički magazin *Feral Tribune*. Prve brojeve lista potpisuje kao glavni i odgovorni urednik. U decembru 1993. *Feral Tribune* postaje sedmičnik i od tada pa sve do gašenja 2008, Predrag Lucić radi kao urednik lista, autor tekstova, uređuje veb-sajt, kreira fotomontaže, ispisuje i uređuje razne rubrike, te pokreće i uređuje *Biblioteku Feral Tribune*. Pjesničke, prozne i dramske tekstove objavljivao je u časopisima *Fantom slobode*, *Ars*, *Sarajevske sveske* i *Naše pismo*. Sarađivao je s brojnim medijima, poput *E-novina*, *Novog lista* i *Slobodne Dalmacije*.

Umro je 10. januara 2018. u Splitu.

## Literatura 
* Greatest Shits – Antologija suvremene hrvatske gluposti, u koautorstvu s Borisom Dežulovićem prvo izdanje 1998., drugo 1999.; Biblioteka Feral Tribune, Split,
* Haiku haiku jebem ti maiku – Velika Feralova pjesmarica, satirične pjesme Biblioteka Feral Tribune, Split, 2003.
* Ljubavnici iz Verone Biblioteka Moderna poezija, HDP/Durieux, Zagreb 2007.
* Sun Tzu na prozorčiću satira Algoritam Zagreb, 2009.
* Bezgaća povijesne zbiljnosti 1 Algoritam Zagreb, 2010. satirična poezija
* Bezgaća povijesne zbiljnosti 2 Algoritam Zagreb, 2010. satirična poezija

## Reference 
Kategorija:Hrvatski novinari
Kategorija:Hrvatski pisci
Kategorija:Potpisnici Deklaracije o zajedničkom jeziku
Kategorija:Biografije, Split
Kategorija:Rođeni 1964.
Kategorija:Umrli 2018.
Zoran Rajović

**Zoran Rajović** (Vinkovci, 28. oktobar 1979) je srpski nogometaš, rođen u Vinkovcima. Nastupao je za Vojvodinu iz Novog Sada, bugarski Beroe, FK Glasinac Sokolac, Zrinjski Mostar, FK Olimpik Sarajevo, izraelske klubove Ashdad i Hapoel Kfar-Saba i grčke Ethnikos i Diagoras. Sada igra za FK Leotar Trebinje.

## Karijera
Rajović je rođen 1979 u Vinkovcima gdje je i naučio prve nogometne korake, nakon toga se preselio u Novi Sad i pristupio Vojvodini u kojoj je sa 17 godina debitirao u Prvoj ligi Jugoslavije, s devetnaest je otišao u Bugarsku, igrao za Beroe. Trebao je potpisati ugovor s Litexom, ali ga je ozljeda koljena, koja ga je od travnjaka odvojila na osam mjeseci, spriječila da zaigra za taj veliki bugarski klub.

Nakon oporavka od ozljede otišao je pola godine u Kinu, u klub Dalian, pa se opet vratio u Vojvodinu, a zatim ujesen 2002 došao u FK Glasinac Sokolac. Prije početka sezone 2004/2005 Premijer lige BiH, kao jedan od najboljih napadača Premijer lige BiH dolazi u HŠK Zrinjski Mostar. Već u prvim utakmicama Rajović se pokazao kao pravo pojačanje i postao ljubimaca navijača. Iste sezone sa Zrinjskim osvaja naslov prvaka Premijer lige BiH, a proglašen je najboljim igračem i strijelcem lige. Također je proglašen najboljim igračem Zrinjskog te je tako od navijača dobio trofej "Filip Šunjić - Pipa".

Nakon odlične sezone u Zrinjskom, Rajović odlazi u Izrael gdje igra za Ashdad i Hapoel Kfar-Saba, a nakon izraelskih klubova odlazi u grčki Ethnikos.

U redove *plemića* se vraća na početku 2007 godine. Povratkom Rajovića, miljenika Ultrasa u redove Zrinjski naglo je porastao apetit navijačima, koji su se nadali osvajanju titule prvaka. Ipak od titule nije bilo ništa, a Rajović je ipak opravdao svoj dolazak u Zrinjski. U sezoni 2007/2008, Rajović je sa Zrinjskim osvojio Nogometni kup Bosne i Hercegovine, a nakon završetka te sezone, njegov ugovor sa Zrinjskim je istekao i iz Mostara je otišao kao slobodan igrač.

Sljedeće stanice bile su mu srbijanski prvoligaš FK Hajduk Kula, pa FK Olimpik Sarajevo, Diagoras F.C. te FK Leotar Trebinje, gdje danas igra.

## Nagrade 
Igrač godine u Bosni i Hercegovini, (2005.)

## Vanjski linkovi 
* 
* Zoran Rajović na *Footballdatabase.eu*

Kategorija:Rođeni 1979.
Kategorija:Živi ljudi
Kategorija:Biografije, Vinkovci
Kategorija:Srbijanski nogometaši
Kategorija:Nogometaši Zrinjskog
Kategorija:Nogometaši Olimpika (Sarajevo)
Kategorija:Nogometaši Rudara (Prijedor)
Kategorija:Nogometaši Modriče
Kategorija:Nogometaši Leotara
Kategorija:Nogometaši Vojvodine
Kategorija:Nogometaši Ashdoda
FC Vaduz

**FC Vaduz** je  nogometni klub iz Vaduza,Lihtenštajn. Klub se takmiči u sklopu švicarskih nogometnih liga.

## Uspjesi 
* **Nogometno prvenstvo Lihtenštajna:**
: **Pobjednici (1)**: 1936.

* **Lihtenštajnski nogometni kup:**
: **Pobjednici (50)**: 1949, 1952, 1953, 1954, 1956, 1957, 1958, 1959, 1960, 1961, 1962, 1966, 1967, 1968, 1969, 1970, 1971, 1974, 1980, 1985, 1986, 1988, 1990, 1992, 1995, 1996, 1998, 1999, 2000, 2001, 2002, 2003, 2004, 2005, 2006, 2007, 2008, 2009, 2010, 2011, 2013, 2014, 2015, 2016, 2017, 2018, 2019, 2022, 2023, 2024
:: **Viceprvaci (13)**: 1946, 1947, 1948, 1950, 1951, 1955, 1972, 1977, 1984, 1987, 1991, 1997, 2012.

* **Švicarska Challenge liga:**
: **Pobjednici (3)**: 2003, 2008, 2014.
:: **Viceprvak (2)**: 2004, 2005.

* **Švicarska prva liga:**
* **Pobjednici (2)**: 2000, 2001.
:: **Viceprvaci (2)**: 1984, 1999.
::: **Trećeplasirani (4)**: 1963, 1968, 1972, 1981.

## Nastupi u UEFA-inim takmičenjima 
## Bivši treneri 
*  Otto Pfister (1961–1963)
*  Walter Hörmann (2001–2003)
*  Martin Andermatt (2003–2005)
*  Ignaz Good (2005–2006)
*  Mats Gren (2006)
*  Maurizio Jacobacci (2006–2007)
*  Hans Joachim Weller (2007)
*  Heinz Hermann (2007–2008)
*  Pierre Littbarski (2008–2010)

## Reference 
## Vanjski linkovi 
* Službene stranice

Kategorija:Nogometni klubovi u Lihtenštajnu
Kategorija:Nogometni klubovi osnovani 1932.
Marijan Bloudek

**Marijan Bloudek** (Zenica, 23. august 1951) slovenski je nogometni trener i bivši nogometaš iz Bosne i Hercegovine.

## Igračka karijera
Nogometnu karijeru počeo je u FK Rudar Kakanj 1968, gdje se zadržao do 1974, a afirmaciju je stekao u dresu Čelika iz Zenice, gdje je igrao od 1974. do 1983.

## Trenerska karijera
Trenersku karijeru počeo je u Čeliku iz Zenice. Prvih pet sezona bio je pomoćnik Dragutinu Spasojeviću, Milanu Ribaru, Josipu Skoblaru, Džemaludinu Mušoviću i Vukašinu Višnjevcu, a glavnim je imenovan 1988, kada je s 37 godina postao najmlađi trener u Prvoj ligi Jugoslavije. Godinu kasnije preuzeo je NK Maribor, s kojim je 1992. postao pobjednik prvog Slovenskog kupa. Vodio je još niz slovenskih klubova (Drava, Krka, Pohorje, Železničar, Šmartno, Paloma), te austrijski Rotenman, a u Premijer ligi vodio je NK Žepče (2002/03), FK Čelik (2008/09) te Zrinjski (2010). U novembru 2010, nakon serije loših rezultata, smijenjen je s mjesta trenera Zrinjskog te se vratio u Maribor, u klub koji je vodio prije dolaska u Zrinjski, niželigaš NK Paloma, gdje se radi isključivo na odgoju igrača.

## Privatno
Bloudek već dvadesetak godina živi u Mariboru, gdje ima svoj fitnes-centar.

## Reference
## Vanjski linkovi
*Profil na Transfermarktu 

Kategorija:Rođeni 1951.
Kategorija:Biografije, Zenica
Kategorija:Treneri Čelika
Kategorija:Treneri NK Maribor
Kategorija:Treneri Zrinjskog
Kategorija:Treneri NK Široki Brijeg
Kategorija:Treneri Slobode
Kategorija:Živi ljudi
Kategorija:Bosanskohercegovački sportisti 20. vijeka
Miroslav Brozović

mini|Brozović (lijevo) na Ljetnim olimpijskim igrama 1948

**Miroslav Brozović** (Mostar, 26. augusta 1917. - Mostar, 5. oktobra 2006.), je bivši jugoslavenski nogometaš.

## Karijera
Odbrambeni igrač, igrao za HŠK Zrinjski Mostar, HŠK Građanski Zagreb, a nakon II. svjetskog rata igrao je za FK Partizan Beograd i od 1950. za klub FK Sarajevo, ali u dvostrukoj ulozi: igrač i trener, s kojim je 1967. osvojio šampionat bivše države.

Nastupio je 17 puta za "A" i 2 puta za "B" sastav Jugoslavije, za nogometnu reprezentaciju NDH 17 puta. Učesnik je Olimpijskih igara 1948. u Londonu, gdje osvaja srebro.

## Reference 
## Vanjski linkovi 
*

Kategorija:Rođeni 1917.
Kategorija:Umrli 2006.
Kategorija:Biografije, Mostar
Kategorija:Jugoslavenski nogometaši
Kategorija:Nogometaši Partizana
Kategorija:Nogometaši Sarajeva
Kategorija:Osvajači srebrne medalje na Olimpijskim igrama (Jugoslavija)
Kategorija:Jugoslavenski olimpijci u nogometu
Kategorija:Nogometaši na Olimpijskim igrama 1948.
Kategorija:Treneri FK Sarajeva
Kategorija:Bosanskohercegovački sportisti 20. vijeka
Amra Zulfikarpašić

**Amra Zulfikarpašić** je poznata bosanskohercegovačka konceptualna umjetnica i dizajnerica.

## Biografija
Rođena je 1946. godine u Sarajevu, Bosna i Hercegovina. Studij dizajna završila je na Akademiji likovnih umjetnosti 1978. godine, a postdiplomski studij 2001. godine

Kao dizajnerica i rukovoditeljica dizajn odjeljenja 16 godina je radila u dnevnom listu Oslobođenje.

Od 1995. je predavač, a potom i vanredni profesor na odsjeku za grafički dizajn Akademije likovnih umjetnosti u Sarajevu.

Bavi se dizajnom postera, znakova i opremom knjige. Kreirala je 2002. godine savremenu varijantu pisma Bosančica.

Realizovala je brojne samostalne izložbe, a svoj rad predstavlja i na kolektivnim izložbama u zemlji i inostranstvu.

Zaslužni je član ULUPUBiH.

## Nagrade
* Bronzana ideja Portoroža - 1985.
* Nagrade ULUPUBIH-a - 1987, 2000, 2001, 2002, 2003, 2004
* Grand Prix "Collegium artisticum" za grafički dizajn pisma Bosančica - 2002 i  2004

## Također pogledajte 
* Venecijansko bijenale
* ULUPUBiH

## Reference 
## Vanjski linkovi 
*ULUPUBIH

Kategorija:Biografije, Sarajevo
Kategorija:Bosanskohercegovački umjetnici
Kategorija:Rođeni 1946.
Revolucija

**Revolucija** je bilo koja brza i dramatična promjena.

Od vremena Francuske revolucije pojam se uglavnom koristi kao opis za oružane ili nasilne politička promjene, a može se koristiti i za opisivanje brzih promjena na području kulture, privrede, tehnologije ili društva. Suprotni pojam revolucije, u navedenim kontekstima, pojam je evolucije.

Važno je da se promjene odvijaju izvan pravne norme postojećeg sistema, pa je prema toj definiciji revolucija nezakonit čin koji se bazira na odnosu vojinih ili političkih snaga.

Neuspješni pokušaji revolucije se nazivaju revolt ili pobuna.

Kategorija:Politika
Kategorija:Revolucije
Sloboda govora

**Sloboda govora** ili **sloboda izražavanja** je pravo izražavanja vlastitih stajališta i razmišljnja bez straha od represije i kazne.

Opšte je mišljenje da je sloboda govora nepohodna za postojanje demokratske vlasti. U zemljama u kojima ne postoji sloboda govora ljudi se boje reći ono što misle.

Kad nema slobode govora, vlast se ne brine se o željama i potrebama onih kojima vladaju. To se smatra razlogom što neke vlasti ne dozvoljavaju slobodu govora, jer ne žele snositi posljedice preuzimanja odgovornosti ili se boje pokretanja revolucije do koje bi došlo ukoliko bi svi mogli znati što se događa u društvu.

Zajednica u kojoj postoji sloboda govora dozvoljava da sve smije biti izrečeno.

## Također pogledajte 
* 12 crteža Muhameda

## Reference 
## Vanjski linkovi 
Kategorija:Politika
Zajednica

**Zajednica**, u biološkom smislu, podrazumjeva grupu organizama u međusobnom odnosu na određenom području.

Kod ljudskih bića postoje zajednice namjere, vjere, resursa, opredjeljenja, potreba, rizika i brojne druge vrste zajednica uslovljenih drugim odrednicama koje predstavljaju zajdničku tačku koja utiče na identitet učesnika i nivo njihove povezanosmti.

U sociologiji, koncept zajednice dovodi do značajnih rasprava. Sociolozi se još uvijek ne mogu dogovoriti o konačnoj definiciji ovog pojma.

Prema tradiciji "zajednica" se definiše kao grupa ljudi koji žive u međusobnom odnosu na određenom području.

Riječ "zajednica" se često odnosi na grupe koje su organizovane oko zajedničkih vrijednosti uz dodatnu društvenu povezanost unutar geografskog područja, općenito u društvenim jedinicama većim od domaćinstva.

Riječ se, također, pojavljuje i kod "nacionalnih" ili "globalnih zajednica".

Kategorija:Društvo
Kategorija:Politika
Pravna država

**Pravna država** je država u kojoj se država kao cjelina temelji na vladavini zakona i prava. Vlast podliježe nezavisnim pravosuđu, što znači da građani mogu očekivati na primjer, nezavisno sudstvo.

Izraz je karakterističan za zapadnu koncepciju države.

Glavni poticaj za mijenjanje koncepta vladavine prava u Evropi bili su Nürnberški procesi, kao reakciju na nacionalsocijalističku zlouporabu prava.

Novi koncept, nakon završetka drugog svjetskog rata je međunarodnim sporazumima odredio podložnost države i njenog pravnog sistema, opštem sistemu vrijednosti, naročito prava, ljudskih prava, slobode govora, i općenito slobode pojedinca.

## Povezani članci 
*Ustav Bosne i Hercegovine

## Reference 
## Vanjski linkovi 
Kategorija:Politika
Kategorija:Pravo
Totalitarizam

**Totalitarizam** ili **potpuna vlast** je politički sistem u kojem je vlast pod kontrolom jedne klase, kaste, političke organizacije ili stranke koja ne prepoznaje granice svojih ovlasti te zbog toga nastoji kontrolisati sve aspekte drušvenog života.

Totalitarizam se ostvaruje kroz otvoreni diktatorski politički sistem ili kroz sofisticiranu diktaturu (kriptototalitarizam) kroz partitokraciju, lažnu trodiobu vlasti, lažni parlamentarizam, neslobodnie medijie u rukama države ili financijsko-političkih centara moći. Totalitarni režimi se uspostavljaju kako parlamentarnim putem na jednopartijskim, dvopartijskim ili višestranačkim izborima.  revolucijama, putem državnih udara, vojnom okupacijom... 

Totalitarna vlast je povezana s **jednoumljem**, svjetonazorom uz pomoć koga se vlada (nacioalizam, patriotizam, religiozni svjetonazor, konzumerizam, kvazikomunizam, kvaziliberalizam) te u tu svrhu koristi snažnu propagandu u svrhu 'nacionalizacije masa', suzbija i ograničava slobodu javnog govora (kontrolišu se mediji ili primjenjuju sankcije) i suzbija antisistemske mirne proteste ili bilo koji vid protusistemskog dejstvovvanja. Vlast u totalitarnim režimima često koristi teror ili strahovladu: gubitak posla, onemogućavanje zapošljavanja, društveno marginalizovanje i izopćavanje, U tu svrhu se koriste i državni mehanizmi **represije:** zakoni, sudstvo, policija, tajna policij i/ili paravojnih organizacija te vojska. 

Totalitarizam predstavlja suprotnost koncepciji humanog i otvorenog pluralističkog društva  socijalne pravde i ravnopravnosti.

## Primjeri totalitarizma 
* Mnogobrone vlasti kapitalističkog svijeta
* Kapitalističko-nacionalističke diktature: fašizam, nacizam, frankizam, tuđmanizam. makartizam, reganizam...
* Razni oblici državnog socijalizma
* Socijalističke diktature: Staljinizam, Crveni Kmeri...

## Također pogledajte 
* Partitokratija
* Plutokratija
* Autokratija
* Apsolutizam
* Diktatura

= Reference =
Kategorija:Politika
Sloboda

**Sloboda** se odnosi na tvrdnju biti "slobodan" (neograničen, nezarobljen). Prema Friedrichu Hayeku, istaknutom predstavniku austrijske škole ekonomije, sloboda je „stanje u kome jedan čovjek nije podvrgnut samovoljnoj prinudi drugog ili drugih“. Iz ove definicije proizilazi ekonomska sloboda kao bitan element ukupne slobode pojedinca. Postoje dvije grupe defincija slobode. Prva grupa se naziva negativna sloboda ili negativna odrednica slobode, a druga pozitivna sloboda ili pozitivna odrednica slobode. Konačnu razliku između dva viđenja slobode dao je filozof Isaiah Berlin. Negativna sloboda je određena vanjskim silama, dok se pozitivna često veže za unutrašnje uticaje pojedinca.

Francuzi su ustanovili da je stanje slobode prirođeno čovjeku zbog činjenice da posjeduje dušu i svijest, s dodatkom da svaki odnos s društvom podrazumijeva djelimičan gubitak slobode. Ideal slobode pokretač je ljudske aktivnosti, dok društveno ograničavanje slobode pojedinca mora i može biti jedino dopušteno na sprječavanju gubitka sloboda drugih pojedinaca čime se ostvaruje društvena ravnopravnost, socijalna država, ali postoji opasnost od gubljenja kriterija i individualizma. 

## Također pogledajte 
* Ustav
* Slobodna volja

## Reference 
Kategorija:Društvo
Kategorija:Sloboda
F91 Dudelange

**F91 Dudelange** je nogometni klub iz Dudelangea, Luksemburg. Takmiči se u Prvoj ligi Luksemburga.

## Historija 
Klub je osnovan 1991. godine spajanjem tri tima *Alliance Dudelange*, *Stade Dudelange* i *US Dudelange*. Ubrzo postaje član Prve lige i počinje ostvarivati zapaženje rezultate. Do prvog trofeja domaćeg prvenstva dolazi u sezoni 1999/2000. A nacionalni kup po prvi put osvaja 2004. godine. Debitantski nastup u evropskim takmičenjima ostvaruje u sezoni 1993/94. kada je u okviru Kupa pobjednika kupova igrao protiv izraelskog Maccabija iz Haife.

## Uspjesi
***Prva liga:**
****Datoteka:Cup Winner.png (15)**: 1999/00, 2000/01, 2001/02, 2004/05, 2005/06, 2006/07, 2007/08, 2008/09, 2010/11, 2011/12, 2013/14, 2015/16, 2016/17, 2017/18, 2018/19.
****Datoteka:Cup Finalist.png (5)**: 1998/99, 2002/03, 2003/04, 2009/10, 2012/13.
***Kup Luksemburga:**
****Datoteka:Cup Winner.png (7)**: 2003/04, 2005/06, 2006/07, 2008/09, 2011/12, 2015/16, 2016/17.
****Datoteka:Cup Finalist.png (6)**: 1992/93, 1993/94, 2001/02, 2010/11, 2012/13, 2013/14.

## Reference 
## Vanjski linkovi 
* Službena stranica

Kategorija:Nogometni klubovi u Luksemburgu
Kategorija:Nogometni klubovi osnovani 1991.
Kategorija:Sport u Dudelangeu
Ivan Zajc

**Ivan Dragutin Stjepan Zajc** poznatiji kao Ivan pl. *(plemeniti)* Zajc, bio je hrvatski kompozitor i dirigent.

## Biografija
Odrastao je u muzičkoj sredini, s obzirom na to da mu se veliki dio porodice bavio muzikom te je od malih nogu upućen u tom pravcu. Prve poduke dobija od oca, a zatim od mjesnog učitelja. Prvi nastup u javnosti održao je 14. septembra 1845. na humanitarnoj priredbi u riječkom pozorištu, kada je na violini, uz pratnju oca, izveo *Maysederov Rondo*. Godine 1844. nastaje i prva Zajčeva kompozicija - *Ouvertura*.

Na nagovor Zajčevih gimnazijskih profesora, njegov otac, uprkos otporu, dopustio je njegov odlazak i studij u Milanu. S partiturom svoje nedovršene opere Zajc se 1850. upisao na Konzervatorij, koji je 1807. osnovao tadašnji italijanski potkralj Eugène de Beauharnais, sin Napoleonove prve žene Josephine. Kao učenik istaknutih italijanskih kompozitora i pedagoga Stefana Ronchetti-Montevitija, Laura Rossija i Alberta Mazzucata, vrlo se ozbiljno posvetio studiju. O tome govore različita priznanja, nagrade i izvedbe njegovih djela. Diplomirao je nakon uspješne izvedbe opere *Tirolka* 4. maja 1855. na sceni Konzervatorija. Za nju je na diplomskom ispitu dobio prvu nagradu. Godine 1854. umrli su mu otac i majka. Komponovao je s lahkoćom i za sobom ostavio opus od približno 1200 raznovrsnih djela za orkestar, kamerne sastave, klavir, a zatim 19 opera, 26 opereta, scensku muziku, oratorij *"Oče naš"*, 50-ak kantata, 19 misa, 14 *Ave Marija*, 200 horskih pjesama i 170 solo pjesama.

## Reference
## Dodatna literatura 
*Hubert Pettan, Popis skladbi Ivana Zajca. Zagreb: Jugoslavenska akademija znanosti i umjetnosti, 1956.
*Zdravko Blažeković, Ivan Zajc u ogledalu svoje korespondencije, Arti musices X/1 (1979), 43-77.
*Marija Božić, ur., Tragovima glazbene baštine: Ivan Zajc, u povodu 150. obljetnice rođenja, Zagreb: Muzički informativni centar Koncertne direkcije Zagreb, 1982.
*Lovro Županović, ur., Zbornik radova sa znanstvnog skupa održanog u povodu 150. obljetnice rođenja Ivana Zajca. Zagreb, Jugoslavenska akademija znanosti i umjetnosti, 1982.
*Hubert Pettan, Hrvatska opera: Ivan Zajc. II. Zagreb: Muzički informativni centar Koncertne direkcije Zagreb, 1983.
*Stanislav Tuksar, ur., Rani Zajc, Rijeka-Milano-Rijeka (1832–1862). Rijeka: Hrvatsko narodno kazalište Ivana pl. Zajca, 1998.
*Zdravko Blažeković, Glazba osjenjena politikom: Studije o hrvatskoj glazbi između 17. i 19. stoljeća. Zagreb: Matica hrvatska, 2002.
*Vjera Katalinić/Stanislav Tuksar, ur., Mladi Zajc, Beč = Young Zajc, Vienna, 1862–1870. Rijeka: Izdavački centar Rijeka, 2003.

## Vanjski linkovi 
* O Ivanu Zajcu (stranice HNK Ivana pl. Zajca - Rijeka)

Kategorija:Rođeni 1832.
Kategorija:Umrli 1914.
Kategorija:Biografije, Rijeka
Kategorija:Hrvatski kompozitori
Kategorija:Hrvatski operski kompozitori
Kategorija:Kompozitori iz perioda romantizma
Boris Dežulović

mini
**Boris Dežulović** (rođen 20. novembra 1964) jest hrvatski novinar i pisac.

Rođen je u Splitu. Jedan je od suosnivača *Feral Tribunea* i redovni kolumnista u hrvatskim, srbijanskim i bosanskohercegovačkim medijima.

Nakon raspada Jugoslavije, u razdoblju novonastalog pluralizma, Boris Dežulović, zajedno s Viktorom Ivančićem i Predragom Lucićem, piše satiričke kolumne, u kojima su prevladavajuće teme rat u Hrvatskoj i tadašnji hrvatski predsjednik Franjo Tuđman.

Od 1990. piše kolumne i u magazinu *Globusu*.

Kao pisac, Boris Dežulović 2003. objavljuje naučno-fantastični roman *Christkind*, priču o putovanju kroz vrijeme i etičkim dilemama vezanim za mogućnost ubistva Adolfa Hitlera kao bebe.

Dežulović 2005. objavljuje satirični roman o ratu u Bosni i Hercegovini pod nazivom *Jebo sad hiljadu dinara*, te knjigu poezije *Pjesme iz Lore*.

Od 2005. živi i radi u Beogradu.

## Nagrade i priznanja 
* Nagrada "Kočićevo pero" (2012)

## Reference 
## Vanjski linkovi 
* Boris Dežulović, tekstovi na Peščaniku
* Boris Dežulović, tekstovi na portalu Buka
* Boris Dežulović, tekstovi na portalu E-novine 
* Boris Dežulović, tekstovi na portalu Protest.ba 

Kategorija:Hrvatski novinari
Kategorija:Hrvatski pisci
Kategorija:Potpisnici Deklaracije o zajedničkom jeziku
Kategorija:Biografije, Split
Kategorija:Rođeni 1964.
Kategorija:Dobitnici Nagrade "Kočićevo pero"
Kategorija:Živi ljudi
Sulejman Smajić

**Sulejman Smajić** (rođen 13. augusta 1984. u Jajcu) je bivši bosanskohercegovački nogometaš i sportski direktor . Nastupao je za Iskru iz Bugojna, mostarski Zrinjski i belgijski Dender te za nogometnu reprezentaciju BiH i U-21 reprezentaciju BiH. Igra za K.S.C. Lokeren Oost-Vlaanderen.

## Karijera 
Ovaj izrazito talentovani nogometaš karijeru je počeo u Iskri iz Bugojna. Godine 2004. primijetio ga je tadašnji trener *plemića* Franjo Džidić koji ga je doveo u Zrinjski i dao mu šansu da zaigra u prvoj generaciji Zrinjskog koja je osvojila naslov šampiona nogometne Premijer lige BiH. Već tu prvu sezonu Smajić se svidio navijačima koji su bili zadivljeni njegovim igračkim znanjem i brzinom. Navijači mu daju nadimke: "Smajke" i "Antiša". U sezoni 2006/2007. Smajićeva igra je doslovno blistala te su najvjerniji navijači Zrinjskog Ultrasi, u toj sezoni Sulejmanu Smajić predali navijački trofej "Filip Šunjić – Pipa".

Smajić je u zimskom prijelaznom roku sezone 2007/2008. trebao početi nastupati za belgijski Anderlecht, no ugovor karijere ipak nije potpisao. Na doktorskim pretragama u Zagrebu ustanovljeni su problemi sa srcem. Ti zdravstveni problemi doveli su u pitanje nastavak karijere. Zrinjski se iskazao korektnim i produžio je Smajićev ugovor na još dvije godine. I pored bolesti, Sulejman Smajić je bio odlučan te je tako počeo trenirati sa ostatkom tima. Potpuno se oporavio pred kraj sezone 2007/2008. i odigrao je nekoliko prvenstvenih utakmica.

Dana 4. juna 2008, odigrao je posljednju utakmicu u dresu Zrinjskog. Bilo je to finale Kupa Bosne i Hercegovine, u kojem je Zrinjski na kraju boljim izvođenjem penala porazio tuzlansku Slobodu i osvojio Nogometni kup Bosne i Hercegovine, po prvi put u svojoj historiji.

Nakon završetka sezone 2007/2008, Smajić je napustio Zrinjski i potpisao ugovor sa belgijskim Denderom. Svoj kvalitet potvrdio je u belgijskom Denderu. Već nakon nekoliko utakmica tamošnji mediji su počeli pisati da ovog 24-godišnjeg veznjaka prate veliki holandski klubovi Ajax i Feyenoord, kao i dva kluba iz španske Primere. 7. jula 2009 je potpisao trogodišnji ugovor sa belgijskim prvoligašem Lokerenom.

## Reference 
Kategorija:Rođeni 1984.
Kategorija:Biografije, Jajce
Kategorija:Bosanskohercegovački nogometaši
Kategorija:Nogometaši Lokerena
Kategorija:Živi ljudi
Kategorija:Nogometaši Željezničara
Kategorija:Nogometaši Olimpika (Sarajevo)
Alen Bokšić

**Alen Bokšić** nekadašnji je hrvatski nogometaš.

## Karijera
Uspješnu i bogatu karijeru počeo je u splitskom Hajduku, kojem donosi trofej pobjednika posljednjeg nogometnog kupa Jugoslavije, i to golom novopečenom prvaku Evrope, Crvenoj zvezdi na stadionu Partizana (ondašnjem Stadionu JNA). Kasnije karijeru nastavlja u Cannesu, Olympique Marseilleu (1992/1993. bila je najuspješnija Bokšićeva sezona; postigao je 23 gola u francuskom prvenstvu i s klubom osvojio naslov prvaka Francuske i Lige prvaka), Lazio, Juventus i Middlesbrough.

Bio je u sastavu reprezentacije Jugoslavije na SP-u 1990. u Italiji, ali nije igrao ni na jednoj utakmici. Nakon osamostaljenja je nastupao za reprezentaciju Hrvatske, te je kao njen član bio na EP-u 1996. u Engleskoj, te na SP 2002. u Japanu i Južnoj Koreji. Iako je pomogao plasmanu reprezentacije na SP 1998. u Francuskoj odlučujućim golom protiv Ukrajine u baražu, povreda ga je spriječila da nastupi na samom prvenstvu, gdje je Hrvatska postigla svoj najveći uspjeh u historiji – 3. mjesto. Koliko je Bokšić bio važan član u reprezentaciji govori i činjenica da je postigao i odlučujući gol u posljednjoj utakmici kvalifikacija za SP 2002, kad je Hrvatska u Zagrebu pobijedila Belgiju 1-0.

U aprilu 2007. preuzeo je funkciju potpredsjednika Hajduka kao legitimni nasljednik Branka Grgića, no po Grgićevom odlasku napustio je klub.

## Zanimljivost 
Kad je prešao u Middlesbrough, postao je najplaćeniji igrač u engleskom Premiershipu.

## Vanjski linkovi 
*
*
*

Kategorija:Hrvatski nogometaši
Kategorija:Rođeni 1970.
Kategorija:Biografije, Makarska
Kategorija:Nogometaši Hajduka
Kategorija:Nogometaši AS Cannesa
Kategorija:Nogometaši Olympique Marseillea
Kategorija:Nogometaši Lazija
Kategorija:Nogometaši Juventusa
Kategorija:Nogometaši Middlesbrougha
Kategorija:Igrači na Svjetskom prvenstvu u nogometu 1990.
Kategorija:Igrači na Evropskom prvenstvu u nogometu 1996.
Kategorija:Igrači na Svjetskom prvenstvu u nogometu 2002.
Kategorija:Živi ljudi
SP Tre Penne

**S.P. Tre Penne**je  sanmarinski nogometni klub, sa sjedištem u  Serravalleu. Klub je osnovan 1956. Tre Penne trenutno igra u *Girone B* šampionata Sammarinese di Calcio. Boje tima su bijela i plava kod kuće i crvena u gostima.

## Evropski nastupi 
## Uspjesi 
***Prva liga:**
****Datoteka:Cup Winner.png (4)**: 2011–12, 2012–13, 2015–16, 2018–19
***Titano kup:**
****Datoteka:Cup Winner.png (6)**: 1967, 1970, 1982, 1983, 2000, 2017
***Superkup:**
****Datoteka:Cup Winner.png (2)**: 2013, 2016
***Trofeo Federale:**
****Datoteka:Cup Winner.png (1)**: 2005

## Reference 
## Vanjski linkovi 
* Službena stranica

Kategorija:Nogometni klubovi u San Marinu
Kategorija:Nogometni klubovi osnovani 1956.
Mark Zuckerberg

**Mark Elliot Zuckerberg** (rođen 14. maja 1984) američki je računarski programer, vlasnik i glavni kreator najveće društvene mreže na internetu - Facebook, te njegove matične organizacije Meta Platforms. Jedan je od najbogatijih osoba na svijetu s 220 milijardi dolara prema procjeni časopisa *Forbes*.

Rođen je 14. maja, 1984. u White Plains, New York, SAD. Američki magazin *Time* ga je 2008. uvrstio među najuticajnije ljude svijeta, a bio je i najmlađi milijarder na svijetu.

O Zuckerbergu i njegovom životnom projektu Facebooku je 2010. snimljen Oscarom nagrađivani film *The Social Network* (Društvena mreža).

## Reference
## Vanjski linkovi
*
*
*Mark Zuckerberg – Forbes
*

Kategorija:Rođeni 1984.
Kategorija:Biografije, White Plains (New York)
Kategorija:Živi ljudi
James Denton

**James Denton** (rođen 20. januara 1963) američki je glumac.

## Filmografija 
* 1997: That Old Feeling
* 1997: Face/Off
* 1998: Primary Colors
* 2001: Pretender
* 2001: The Pretender - Island of the Haunted
* 2006: Assumption
* 2007: Ascension Day
* 2007: Undead or Alive
* 2010: Eureka

## Serije 
* Očajne kućanice

## Reference 
## Vanjski linkovi 
* James Denton na IMDb

Kategorija:Rođeni 1963.
Kategorija:Američki glumci